Para outras páxinas con títulos homónimos véxase: A Coruña.
Coordenadas: 43°18′07″N 8°22′38″O﻿ / ﻿43.301944444444, -8.3772222222222

O **aeroporto da Coruña** (IATA: **LCG**, OACI: **LECO**), tamén coñecido como **aeroporto de Alvedro**, é un aeroporto galego situado en Alvedro, Almeiras, Culleredo no concello de Culleredo, a 7 quilómetros da Coruña.

Historia
--------

O primeiro proxecto do aeroporto na cidade da Coruña foi aprobado en Consello de Ministros o 11 de setembro de 1953 e declaraba o traballo de realización urxente. Se non houbera un proxecto anterior foi en parte debido ás dificultades orográficas e climáticas da zona e o impulso dado á construción do aeroporto de Lavacolla, en Santiago de Compostela, que fora inaugurado en 1935.

Este primeiro proxecto implicaba a construción dun campo de voos na meseta de Alvedro, en Culleredo, que se consideraba suficiente para a construción dun aeródromo tipo C. En proxectos posteriores incluíuse a construción dunha área de estacionamento e unha terminal de viaxeiros.

En 1961 foron instalados a radiobaliza e os grupos electróxenos da central eléctrica e en 1962 construíuse o predio terminal, realizouse a sinalización da pista de voos e foi urbanizada a contorna da terminal. Mentres estes traballos eran realizados, a Deputación da Coruña encargouse da construción da estrada que uniría o aeroporto coa Coruña e Santiago de Compostela, e a Dirección de Protección do Voo completou as instalacións de axuda á navegación. Finalmente, en 1963, construiríase o predio de servizos.

Unha vez rematadas as obras ábrese o aeroporto ao tráfico aéreo civil español e a inauguración oficial ten lugar o 25 de maio de 1963. O seu primeiro voo foi coa liña de Iberia dende Madrid ata A Coruña e volta.

En 1964, e só durante ese ano, operaría a liña Vigo-Coruña-Santander-Donostia-Barcelona con avións Convair 400. Non foi até 1971, cando se retomou esta liña co mesmo discreto resultado. A finais dos anos 60 chegaron os primeiros voos chárter desde Suíza e Londres.

O 13 de agosto de 1973 tivo lugar o peor accidente da aviación da historia de Galicia en Montrove, Oleiros, no que morreron oitenta e cinco persoas. Este feito reduciu a actividade do aeroporto.

O 28 de abril de 1990 reinaugurouse o aeroporto e ó longo de toda a década sufrirá varias modificacións na terminal de pasaxeiros, no alongamento da pista, na construción de fingers e a conexión de voos internacionais a Londres e Lisboa.

Infraestruturas
---------------

O aeroporto da Coruña conta cunha pista asfaltada na súa totalidade de 2.340 metros con orientación 035º/215º, resultando as pistas 03 e 21. Esta última cabeceira conta con axudas instrumentales VOR-DME, NDB e ILS CAT II/III, mentres que a pista 03 pese á insistencia por parte das aeroliñas de que se instale un VOR [] ao non ser posible o uso dun ILS pola proximidade dun monte de alta elevación que deixa tras de si o punto de decisión, a cabeceira non conta con ningunha axuda instrumental, de modo que as aproximacións a devandita pista son completamente visuais.
Así mesmo, a pista é a segunda máis pequena dos aeroportos españois peninsulares logo da pista do aeroporto de San Sebastián. O 25 de xuño de 2015 a pista quedou ampliada en 400 metros ata os 2.340 metros asfaltados, permitindo a operatividad de avións do tipo Airbus A320 a carga completa, ou modelos de maiores dimensións utilizados en voos transoceánicos con certa penalización de carga, como os Airbus A330 ou os Boeing 777[].

O aeroporto conta cunha terminal inaugurada en 1996, que conta cunha cafetería, tendas e, por suposto, a zona de facturación e embaque, con 4 portas (gates) en total.

O aparcadoiro do aeroporto terminou as súas obras de ampliación en novembro de 2010, o que implica un aumento considerable de prazas para vehículos, case 2000, distribuídas en catro niveis (un a nivel de chan e tres plantas subterráneas).

Outros dos servizos cos que conta o aeroporto son un pequeno parque de bombeiros, un autobús para desprazar aos pasaxeiros ata os avións que haxa en pista e unha estación turística para voos en avioneta pola cidade da Coruña.

Aeroliñas e destinos
--------------------

| Aeroliñas | Destinos 
 |
| --- | --- |
| Air Europa | Madrid |
| Iberia | Madrid |
| Volotea | Bilbao |
| Vueling | Barcelona, Londres-Heathrow, Sevilla, Valencia, Gran Canaria, Tenerife-Sur, Málaga, Palma de Mallorca, Valencia, Bilbao |

Tráfico
-------

O aeroporto da Coruña experimentou nos últimos anos un notábel incremento do número de viaxeiros, pasando de 367.586 en 1996 a 1.014.780 en 2006. Tamén en número de operacións e no transporte de mercadorías houbo aumento, no 2006 xestionáronse 17.406 operacións e movéronse 554 toneladas de carga.

No 2007 chegouse aos 1.266.804 de pasaxeiros grazas, á implantación de novas aeroliñas como EasyJet e Clickair, e co incremento de frecuencias e rutas que voan sobre Alvedro. Esta cifra do 2007 foi á máxima que rexistrou o aeroporto, pois no 2008 a actividade comercial na terminal experimentou un descenso que continuou no 2009.


**Pasaxeiros do aeroporto da Coruña 1994-2018 (en millóns)**|  |


Número de pasaxeiros por ano (AENA)| 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 259.000 | 295.286 | 359.854 | 412.325 | 452.367 | 492.611 | 589.000 | 654.064 | 532.236 | 549.850 | 586.218 | 852.043 | 1.014.500 | 1.266.804 | 1.174.970 |
|  |  |  | +14.58% | +9.71% | +8.9% | +19.57% | +11.05% | -18.62 | +5.07 | +6.61% | +45.53% | +19.07% | +24.87% | -7,2% |

| 2009 | 2010 | 2011 | 2012 | 2013 | 2014 | 2015 | 2016 | 2017 | 2018 |
| --- | --- | --- | --- | --- | --- | --- | --- | --- | --- |
| 1.068.823 | 1.101.208 | 1.012.800 | 845.452 | 839.837 | 988.834 | 1.025.688 | 1.063.291 | 1 141 142 | 1 225 763 |
| -9.05% | +3.03% | -8.03% | -16,52% | -0.66% | +17,7% | +3,7% | +3,7% | +7,3% | + 7,4% |

Galería de imaxes
-----------------

*Vexa o artigo principal en Galería de imaxes do aeroporto de Alvedro, Culleredo*
* InstalaciónsInstalacións
* Avión sobrevoando O Burgo tras saír do aeroportoAvión sobrevoando O Burgo tras saír do aeroporto
* Mostrador de facturaciónMostrador de facturación
* Radio baliza VOR/DME Lorbé, OleirosRadio baliza VOR/DME Lorbé, Oleiros
* Vista da plataforma de aeronaves civís do aeroporto da Coruña. Vemos un A319 de EasyJet, un A320 de Iberia, un 737-800 de Air Europa e unha G550 privada.Vista da plataforma de aeronaves civís do aeroporto da Coruña. Vemos un A319 de EasyJet, un A320 de Iberia, un 737-800 de Air Europa e unha G550 privada.

Notas
-----

1. ↑  AENA (ed.). "Estadísticas de tráfico aéreo" (PDF). Arquivado dende o orixinal (PDF) o 14 de xaneiro de 2019. Consultado o 16 de xaneiro de 2019.
2. ↑  Molezún, Fernando (11-5-2015). "El día que Alvedro comenzó a despegar". *La Voz de Galicia* (en castelán). Consultado o 30-12-2016.
3. ↑  "Alvedro bien vale una verbena". *La Opinión* (en castelán). 22-9-10. Consultado o 30-12-2016.
4. ↑  Ibañez, Carmen. "Aeropuerto de La Coruña" (en castelán). Consultado o 31 de decembro de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Aeroporto da Coruña Modificar a ligazón no Wikidata*** |

### Outros artigos

* Aeroportos de Galicia
* Aeroporto de Vigo
* Aeroporto da Lavacolla

### Ligazóns externas

* Páxina oficial do aeroporto da Coruña na web de AENA
* Plano do aeroporto da Coruña[*Ligazón morta*]

| * v
* c
* e
Aviación en Galicia |
| --- |
| Federación | Federación Aeronáutica Galega |
| Campos de voo | 

|  |  |
| --- | --- |
| Aeroportos | 
* A Lavacolla (Santiago de Compostela)
* Peinador (Vigo)
* Alvedro (A Coruña)

 |
| Aeródromos | 
* Rozas (Castro de Rei)
* Vilaframil (Ribadeo)

 |
| Outros | 
* Antela (Sandiás)
* Doade (Monforte)
* Godos (Vilagarcía)
* Beariz (Beariz)
* Pinzás (Tomiño)
* Fervenza (Mazaricos)
* Castriz (Santa Comba)
* Os Milagros (Baños de Molgas)
* Monforte (Monforte)
* Trasmiras (Trasmiras)
* Moeche (Moeche)
* A Lanzada (O Grove)

 |
| De aeromodelismo | 
* Pontellas (O Porriño)
* Santa Mariña (Ourense)
* A Queimada (Oza-Cesuras)
* Rodís (Cerceda)
* As Gándaras (Lugo)
* Pacios (Begonte)
* Borela (Cerdedo-Cotobade)
* Torre (Teo)
* Pedroso (Narón)

 |

 |
| Aeroliñas comerciaisoperando en Galicia | 
* Aer Lingus
* Air Europa
* Air Nostrum
* Binter Canarias
* easyJet
* easyJet Switzerland
* Iberia
* Iberia Express
* Lufthansa
* Ryanair
* Swiss International Air Lines
* Vueling
* TAP Portugal

 |
| Accidentes | 
* Accidente de Monteagudo (1944)
* Accidente de Montrove (1973)
* Accidente da Lavacolla (1978)
* Accidente de Peinador (1994)

 |
| Eventos anuais | 
* Volta Aérea a Galicia
* Festival Aéreo Internacional de Vigo
* Festival Aéreo Internacional da Coruña

 |

| * v
* c
* e
Aeroportos de España |
| --- |
| Maiores internacionais | 
* Alacant–Elx
* Barcelona–El Prat
* Gran Canaria
* Madrid–Barajas
* Málaga–Costa del Sol
* Palma de Mallorca
* Tenerife–Sur

 |
| Menores internacionais | 
* A Coruña
* Almería
* Asturias
* Bilbao
* Eivisa
* Fuerteventura
* Granada
* La Palma
* Lanzarote
* Lleida–Alguaire
* Menorca
* Murcia–San Javier
* Reus
* Santander
* Santiago de Compostela
* Sevilla
* Tenerife–Norte
* Valencia
* Valladolid
* Vigo
* Xerez
* Xirona–Costa Brava
* Zaragoza

 |
| Domésticos | 
* Heliporto de Alxeciras
* Burgos
* Heliporto de Ceuta
* Donostia
* El Hierro
* La Gomera
* León
* Logroño
* Melilla
* Pamplona
* Salamanca

 |
| Outros | 
* Albacete
* Andorra–La Seu d'Urgell
* Badaxoz
* Castelló–Costa de Azahar
* Cidade Real
* Córdoba
* Huesca–Pireneos
* Madrid–Cuatro Vientos
* Madrid–Torrejón
* Murcia–Corvera
* Palma de Mallorca–Son Bonet
* Sabadell
* Teruel
* Vitoria

 |

|  |  |
| --- | --- |
| Control de autoridades | 
* Wd: Q1430713
* GeoNames: 6299332
* IATA: LCG
* ICAO: LECO

 |